हादसे में विमान सबसे पहले सामने वाले मोतीलाल के मकान की बालकनी को तोड़ता हुआ नीचे पड़ी कार से टकराता हुआ मिट्टी में आ गिरा था। इसके बाद उछल कर वह उनके मकान में जा घुसा था। कार से टकराने की वजह से जोरदार धमाका हुआ था और वे सब चिल्लाते हुए बाहर आ गए थे। उन्होंने बताया था कि उनकी आंखों के सामने प्लेन उछल कर मकान की दीवार तोड़ लगभग अंदर घुस गया था। गनीमत रही कि वे लोग बाहर आ गए थे। प्लेन का लगभग एक तिहाई हिस्सा मकान में घुस गया था और मकान की दीवारें ढह गईं थी।